ToekomsVenster: Die Bybel bly ons bron - Maroela Media
Die Woord (Bybel) is ons brondokument in ag genome kontekstuele perspektiewe aan die hand waarvan ons die pad vorentoe bedink.
Ons leef in 'n snel veranderende wêreld, alles is in 'n proses van verandering en die enigste konstante is dat alles verander.
Die wêreld waarin baie van ons grootgeword het, het dramaties verander. My eerste selfoon was 'n baksteen se gelyke. Vandag is selfone deel van ons verwysingsraamwerk waarsonder 'n mens nie kan klaarkom nie.
Ons leef in 'n stormagtige wêreld maar die Bybel bly ons brondokument.
Ons wêreld en die Bybelse verteenwoordig twee verskillende kontekste. Mense bly dieselfde maar die uitdagings waarmee ons vandag gekonfronteer word is buitegewoon ontstellend en gevarieerd.
Die Here staan die verleë nie. Hy is steeds op die troon.
God is ons in alles voor, van die begin na die einde in Hy in beheer.
Niks kan Hom ontwrig nie.
Dit is teen hierdie agtergrond dat ek graag met jou in die volgende dae wil saam nadink oor wat die Here vir ons vanuit sy Woord sou wou sê.